  Виталий Пронин   Миым «Газпром» огазеяськон Удмуртиын газ кысконлы висъяз 300 миллион манет.Выль ар азьын Можга ёросысь Бальӟашур но Мельниково гуртъёсы газ вуиз.Бальӟашурозь шуныт вайись гумыосты 3 ар кыскыны выризы. Кредитъёсы пырыса но, газ гуртозь вуиз ик.Шунытэз сокема возьмано медаз луэ шуыса, Мельниково гуртын улӥсьёс миым аспӧртэм проектэ пыриськоно кариськизы. Соя гумыосты гуртозь вуттыны ог 20 процентсэ уксёез гуртоос  люкало ке, 80 процентэз республикалэн бюджетысьтыз висъяське. Озьы Мельниковоысь котькуд юртъер кузё 5 иськем гумыосты гуртозязы пыртон понна 30 сюрс манетсэ висъяз. Зэм, коркаосазы шуныт ӧз вуы на, но гумы борды итӥськыны луоз ни, угось котькуд корка борды итӥськон понна нимысьтыз точка лэсьтэмын.- Тазьы ужан амалэз быдэс шаерамы пыӵатыны выром, - шуиз Правительстволэн Тӧроез Виктор Савельев.Можга ёросын та проектъя Атабай, Вылын Юри но Тылойылпочинка гуртъёсы газ пыртыны медо.Миым «Газпром» огазеяськон Удмуртиын газ кысконлы висъяз 300 миллион манет. Газэн улӥсь гуртъёс 2025-тӥ арозь ог 20 процентлы йылыны кулэ.Туспуктӥз А. Горбунов Теги: гурт  